Babelscape/SREDFM huggingface dataset:
Θέμα Καησούν

Το Θέμα Καησούν ή Κεσσούνιον ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, στρατηγίδα, κατά τον 10ο αιώνα. Το Καησούν (σήμερα Keysoun, Τουρκία) ήταν φρούριο στην περιοχή της Κομμαγηνής, στα σύνορα της αυτοκρατορίας και κοντά στην Γερμανίκεια.

Δημιουργήθηκε σε θέμα από τον αυτοκράτορα Νικηφόρο Φωκά μαζί με άλλες συνοριακές περιοχές κατά τον 10ο αιώνα, όταν κλεισούρες στην Καππαδοκία την Κιλικία και στο Λυκανδόν αναβαθμίστηκαν από τον αυτοκράτορα σε θέματα. Το Καησούν ήταν έδρα στρατηγού, γνωστός στρατηγός του κάστρου αναφέρεται ο Βασίλειος ο Ληστής ο οποίος έχασε το κάστρο, που ανήκε τότε στο Δουκάτο της Αντιόχειας και δεν ήταν ξεχωριστό θέμα, από τους σταυροφόρους. 

Με την Συνθήκη της Δεαβόλεως αναγνωρίστηκε η επικυριαρχία στο Καησούν από τους σταυροφόρους και τον Βαλδουίνο της Βουλώνης από τον Αλέξιο Α΄ Κομνηνό .
Θέμα Θράκης και Μακεδονίας

Το Θέμα Θράκης και Μακεδονίας ήταν θέμα, δηλαδή διοικητική διαίρεση, της Βυζαντινής Αυτοκρατορίας κατά τον 11ο και 12ο αιώνα.

Το θέμα δημιουργήθηκε περίπου το 1074 αλλά πιστεύεται ότι ίσως τα δύο παλιά θέματα, Θράκης και Μακεδονίας, πριν γίνουν ένα θέμα, διοικούνταν από κοινού από τον 10ο αιώνα. Αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο. Πρωτεύουσα του θέματος ήταν η Αρκαδιούπολις.

Γνωστοί διοικητές ήταν οι :
* Στέφανος, 10ος αιώνας
* Κατακαλών Ταρχανειώτης, 1074
* Κωνσταντίνος Σκληρός, 11ος αιώνας
NGC 3184

Ο NGC 3184 είναι σπειροειδής γαλαξίας ο οποίος απέχει περίπου 40 εκατομμύρια έτη φωτός και βρίσκεται στον αστερισμό Μεγάλη Άρκτος. Έχει δύο περιοχές HII (γενέσεως νέων αστέρων) που ονομάζονται NGC 3180 και NGC 3181. Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 18 Μαρτίου 1787.

Αξιοσημείωτα σε αυτόν τον γαλαξία είναι η αφθονία των βαρέων στοιχείων, καθώς και ο SN 1999gi, ένας υπερκαινοφανής αστέρας Τύπου ΙΙ με φαινόμενο μέγεθος 14, ο οποίος ανιχνεύθηκε στις 9 Δεκεμβρίου 1999. Άλλοι υπερκαινοφανείς στον NGC 3184 ήταν οι 1921B (mag 13.5), 1921C (mag 11) και 1937F (mag 13.5). Στις 31 Μαΐου 2010 ο Koichi Itagaki εντόπισε επίσης τον σουπερνόβα SN 2010dn (φαιν μέγεθος 17) που ενδέχεται να οφείλεται στην έκρηξη ενός αστέρα LBV (Luminous Βlue Variable). Εκ τότε έχουν παρατηρηθεί άλλοι δύο υπερκαινοφανείς στον γαλαξία, οι 2016bkv (τύπου ΙΙ) και AT2019sfe.
Παταντσέρου

Το Παταντσέρου ("Patancheru") επίσης γνωστό ως "Πατάν Τσερούβου", είναι μία από τις μεγαλύτερες βιομηχανικές ζώνες, που βρίσκεται περίπου 32 χλμ από το κέντρο της πόλης Υντεραμπάντ της Ινδίας στην εθνική οδό Υντεραμπάντ-Σολαπούρ, και περίπου 18 χλμ από την πόλη HITEC. Στην περιοχή βρίσκονται ναοί που χτίστηκαν μεταξύ του 12ου και 15ου αιώνα. Στο Παταντσέρου εδρεύει το ερευνητικό ινστιτούτο του ΟΗΕ ICRISAT. Στην περιοχή εδρεύουν επίσης περισσότερα από 90 εργοστάσια παρασκευής φαρμακευτικών προϊόντων, που μετέτρεψαν με τα απόβλητά τους τα νερά τοπικού ποταμού στα πιο μολυσμένα νερά του κόσμου. [1]
Θέμα Μελάγινων

Το Θέμα Μελάγινων ήταν διοικητική διαίρεση της Βυζαντινής Αυτοκρατορίας, Θέμα, στην Μικρά Ασία, κατά τον 12ο αιώνα. Πρωτεύουσα ήταν το κάστρο Μελάγινα ή Μελάγγεια στην Μικρά Ασία

Το κάστρο ή οχυρό αναφέρεται "άπληκτον¨, σαν τόπος προετοιμασίας και μάζωξης του αυτοκρατορικού στρατού και συνάντησης του αυτοκράτορα μαζί του κατά κάποια εκστρατεία, όπου τα Μελάγινα ήταν βασικά η αφετηρία. Ανήκε πριν γίνει ξεχωριστό Θέμα στο Θέμα Οπτιμάτων όπου εκεί έδρευαν τα στρατεύματα του.
Έρση Σωτηροπούλου

Η Έρση Σωτηροπούλου (γενν. 1953 στην Πάτρα) είναι Ελληνίδα συγγραφέας.

Σπούδασε φιλοσοφία και πολιτιστική ανθρωπολογία στη Φλωρεντία. Η πρώτη της εμφάνιση στα γράμματα έγινε με την ποιητική συλλογή «Μήλος+Θάνατος+...+...» (1980). Το βιβλίο της "Ζιγκ-ζαγκ στις νεραντζιές" βραβεύτηκε με το Κρατικό Βραβείο Μυθιστορήματος 2000 και με το Βραβείο Μυθιστορήματος του περιοδικού "Διαβάζω". Επίσης, το 2011 το μυθιστόρημά της "Εύα" τιμήθηκε με το βραβείο του Ιδρύματος Ουράνη της Ακαδημίας Αθηνών, ενώ η συλλογή διηγημάτων της "Να νιώθεις μπλε, να ντύνεσαι κόκκινα" απέσπασε το Κρατικό Βραβείο Διηγήματος 2012. Το 2017 κέρδισε το Βραβείο «Μεσόγειος» (Prix Mediterranee) για το βιβλίο της "Τι μένει από τη νύχτα".
Θέμα Αδριανουπόλεως και Διδυμότειχου

Το Θέμα Αδριανουπόλεως και Διδυμότειχου ήταν διοικητική διαίρεση της Βυζαντινής Αυτοκρατορίας, Θέμα, στην Ανατολική Θράκη, κατά τον 12ο αιώνα. Το θέμα αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο. Πρωτεύουσα του θέματος ήταν η Αδριανούπολη.

Πιστεύεται ότι η περιοχή αποσπάστηκε από το Θέμα Μακεδονίας, άγνωστο πότε, για να αποτελέσει ξεχωριστό Θέμα είτε για αμυντικούς ή φορολογικούς και δικαστικούς λόγους. Διοικητής-δούξ της Αδριανούπολης αναφέρεται ένας και τον 10ο αιώνα, αλλά και τον 11ο, χωρίς να είναι γνωστό αν υπήρξε τότε θέμα, γενικά υποστηρίζεται η εκδοχή ότι δημιουργήθηκε τον 12ο αιώνα,

Γνωστοί διοικητές της Αδριανούπολης ή του Θέματος ήταν οι :
* Θυμολέοντας ο Πατρίκιος, 10ος αιώνας
* Κωνσταντίνος Αριανίτης, ο πρώτος δούξ, γύρω στο 1048
* ανώνυμος, κατεπάνω, 1077
* Βασίλειος Πρωτοσπαθάριος, εκ προσώπου, 11ος αιώνας
* Νικόλαος, εκ προσώπου, 11ος αιώνας
Εζέν Καριέρ

Ο Εζέν Καριέρ ("Eugène Anatole Carrière", 1849 Γκουρνέ, Σέιν-ε-Μάρν - 1906 Παρίσι) ήταν Γάλλος ζωγράφος του 19ου αιώνα και των αρχών του 20ού.
Πρόγραμμα των Ηνωμένων Εθνών για την Ανάπτυξη

Το Πρόγραμμα των Ηνωμένων Εθνών για την Ανάπτυξη (UNDP) είναι το παγκόσμιο δίκτυο ανάπτυξης των Ηνωμένων Εθνών.

Με έδρα τη Νέα Υόρκη, το UNDP υποστηρίζει την αλλαγή και συνδέει τις χώρες με τη γνώση, την εμπειρία και τους πόρους που θα βοηθήσουν τους ανθρώπους να χτίσουν μια καλύτερη ζωή. Παρέχει συμβουλές εμπειρογνωμόνων, κατάρτιση και επιχορηγήσεις προς τις αναπτυσσόμενες χώρες, με έμφαση στη βοήθεια προς τις λιγότερο ανεπτυγμένες χώρες.

Το UNDP κατέχει το "status" του εκτελεστικού συμβουλίου στη Γενική Συνέλευση του Οργανισμού Ηνωμένων Εθνών. Ο Διοικητής του UNDP είναι ο τρίτος υψηλότερος αξιωματούχος των Ηνωμένων Εθνών μετά τον Γενικό Γραμματέα των Ηνωμένων Εθνών και τον Αναπληρωτή Γενικό Γραμματέα. 

Για την επίτευξη των Στόχων της Χιλιετίας και να ενθαρρύνει την παγκόσμια ανάπτυξη, ο UNDP επικεντρώνεται στη μείωση της φτώχειας, στο HIV/ AIDS, στη δημοκρατική διακυβέρνηση, την ενέργεια και το περιβάλλον, την κοινωνική ανάπτυξη, την πρόληψη των κρίσεων και την ανάκαμψη. Ο UNDP ενθαρρύνει επίσης την προστασία των ανθρωπίνων δικαιωμάτων και τη χειραφέτηση των γυναικών σε όλα τα προγράμματα του. Το Γραφείο του UNDP για την Έκθεση της Ανθρώπινης Ανάπτυξης δημοσιεύει την ετήσια Έκθεση Ανθρώπινης Ανάπτυξης (από το 1990), στην οποία μετριέται και αναλύεται η παγκόσμια αναπτυξιακή πορεία. Εκτός από την παγκόσμια έκθεση, το UNDP δημοσιεύει περιφερειακές, εθνικές και τοπικές αναφορές για την ανθρώπινη ανάπτυξη.

Το UNDP χρηματοδοτείται εξ ολοκλήρου από εθελοντικές συνεισφορές κρατών-μελών του ΟΗΕ. Η οργάνωση δραστηριοποιείται σε 177 χώρες, όπου συνεργάζεται με τις τοπικές κυβερνήσεις, ώστε να ανταποκριθούν στις προκλήσεις της ανάπτυξης και την ανάπτυξη των τοπικών δυνατοτήτων. Επιπλέον, το UNDP λειτουργεί σε διεθνές επίπεδο για να βοηθήσει τις χώρες να επιτύχουν τους Αναπτυξιακούς Στόχους της Χιλιετίας (MDGs). Επί του παρόντος, το UNDP είναι μία από τις κύριες υπηρεσίες των Ηνωμένων Εθνών που εμπλέκονται στη διαμόρφωση της Αναπτυξιακής Ατζέντας μετά το 2015.

Το UNDP συνεργάζεται με έθνη ώστε να αναπτύξουν τις δικές τους λύσεις στις παγκόσμιες και εθνικές αναπτυξιακές προκλήσεις. Καθώς αναπτύσσονται οι τοπικές δυνατότητες, τα μέλη-κράτη αντλούν επιχειρησιακή εμπειρία από τους ανθρώπους του UNDP και το ευρύ φάσμα των συνεργατών του.
Άλογα του Αγίου Μάρκου

Τα Άλογα του Αγίου Μάρκου, γνωστά επίσης ως Τέθριππο Θριάμβου ("Triumphal Quadriga"), είναι ένα σύνολο μπρούτζινων γλυπτών τεσσάρων αλόγων, αρχικά μέρος ενός μνημείου που αναπαριστούσε τέθριππο (quadriga, άρμα τεσσάρων αλόγων που χρησιμοποιούταν για αρματοδρομίες). Τα άλογα τοποθετήθηκαν στην πρόσοψη στην λότζια απάνω από τα προπύλαια της Βασιλικής του Αγίου Μάρκου στη Βενετία, μετά από τη λεηλασία της Κωνσταντινούπολης το 1204. Παρέμειναν εκεί μέχρι τη λεηλασία τους από το Ναπολέοντα το 1797, αλλά επέστρεψαν το 1818. Τα γλυπτά έχουν αφαιρεθεί από την πρόσοψη και έχουν τοποθετηθεί στο εσωτερικό μουσείο μέσα στην Βασιλική για λόγους συντήρησης, ενώ στη λότζια έχουν τοποθετηθεί αντίγραφα.
Φρούριο Σούβλαιον

Το Φρούριο Σούβλαιον ήταν οχύρωση της Βυζαντινής Αυτοκρατορίας στην Φρυγία της Μικράς Ασίας και κοντά στην Απάμεια.

Το φρούριο βρισκόταν στις πηγές του Μαιάνδρου και χτίστηκε από τον Μανουήλ Α΄ Κομνηνό το 1175. Ονομάστηκε έτσι από το χωριό Σούβλαιον που βρισκόταν εκεί. Το φρούριο έλεγχε τον δρόμο από την Σωζόπολη στην πεδιάδα της Πεντάπολης και από την Ευμένια στην κοιλάδα του Λύκου.

Το φρούριο καταστράφηκε μόλις το 1176 από τον ίδιο τον Μανουήλ που το έχτισε, μετά την ήττα του στην Μάχη του Μυριοκέφαλου για στρατηγικούς λόγους και να μην πέσει στα χέρια των Τούρκων.
Θέμα Κιλβιανών

Το Θέμα Κιλβιανών ή Κελβιανών ήταν διοικητική διαίρεση της Βυζαντινής Αυτοκρατορίας, Θέμα, στην Λυδία της Μικράς Ασίας, κατά τον 13ο αιώνα. Τα Κελβιανά ήταν μικρή κώμη και κάστρο πολύ κοντά στην Φιλαδέλφεια και βρίσκονταν στην Κελβιάνα πεδιάδα ανάμεσα στα όρη Τμώλος και Μεσωγίδος.

Το Θέμα αρχικά δημιουργήθηκε στα πλαίσια της Αυτοκρατορία της Νίκαιας μαζί με το Θέμα Μυλάσσης και Μελανουδίου και το Θέμα Νεοκάστρων. Από τις αρχές του 12ου αιώνα αναφέρεται ήδη η στρατιωτική περιφέρεια της Φιλαδέλφειας και Κελβιανών
Κάρλο Τζελόζο

Ο Κάρλο Τζελόζο (ιταλικά: Carlo Geloso, 20 Αυγούστου 1879 - 23 Ιουλίου 1957) ήταν Ιταλός στρατηγός κατά τη διάρκεια του Δευτέρου Παγκοσμίου Πολέμου. Το 1939, ανέλαβε τη διοίκηση των Ιταλικών Δυνάμεων στην Αλβανία. Την επόμενη χρονιά, κατά τη διάρκεια του Ελληνοϊταλικού Πολέμου, τέλεσε ανώτατος διοικητής της 11ης Ιταλικής Στρατιάς. Ήταν διοικητής των ιταλικών δυνάμεων κατοχής στην Ελλάδα από το 1941 μέχρι το 1943. Όταν η Ιταλία εντάχθηκε στους Συμμάχους, ο Τζελόλο κρατήθηκε ως αιχμάλωτος πολέμου από τους Γερμανούς. Μετά τη γερμανική παράδοση, κρατήθηκε για μικρό χρονικό διάστημα από τους Σοβιετικούς και αφέθηκε ελεύθερος το 1946.
Θέμα Βιθυνίας

Το Θέμα Βιθυνίας ήταν διοικητική διαίρεση της Αυτοκρατορίας της Νίκαιας και έπειτα της Βυζαντινής Αυτοκρατορίας, Θέμα, στην Μικρά Ασία, κατά τον 13ο αιώνα. 

Καταλάμβανε εδάφη της αρχαίας Βιθυνίας, διοικητής τους θέματος ήταν ένας ανώτερος στρατιωτικός με τον τίτλο του Δούξ.
Αλμπέρ Μαρκέ

Ο Αλμπέρ Μαρκέ ("Albert Marquet", 1875 Μπορντώ - 1947 Παρίσι) ήταν Γάλλος ζωγράφος που συνδέθηκε με το καλλιτεχνικό κίνημα του φωβισμού.
Ριντόλφο Γκιρλαντάιο

Ο Ριντόλφο Γκιρλαντάιο ("Ridolfo Ghirlandaio" ή "Ghirlandajo") (Φλωρεντία 14 Φεβρουαρίου 1483 - 6 Ιουνίου 1561) ήταν ζωγράφος της Ιταλικής Αναγέννησης, που εργάστηκε κυρίως στη Φλωρεντία. Ο Ριντόλφο Γκιρλαντάιο ήταν γιος του Αναγεννησιακού ζωγράφου Ντομένικο Γκιρλαντάιο.
Κινηματογραφική Βιβλιοθήκη Θεσσαλονίκης

Η Κινηματογραφική Βιβλιοθήκη Θεσσαλονίκης ξεκίνησε επίσημα τη λειτουργία της το Μάρτιο του 2013. Η συλλογή της αριθμεί περίπου 13.000 τίτλους κινηματογραφικών βιβλίων και περιοδικών και είναι η μεγαλύτερη κινηματογραφική Βιβλιοθήκη της χώρας. 

Διοικητικά είναι ενταγμένη στο Μουσείο Κινηματογράφου Θεσσαλονίκης.
Θέμα Σκάμανδρου

μικρογραφία|Χάρτης της περιοχής του 1801
Το Θέμα Σκάμανδρου ήταν διοικητική διαίρεση της Αυτοκρατορίας της Νίκαιας και έπειτα της Βυζαντινής Αυτοκρατορίας, Θέμα, στην Τρωάδα της Μικράς Ασίας, κατά τον 13ο αιώνα. 

Δημιουργήθηκε στα μέσα του 13ου αιώνα όταν απελευθερώθηκε η περιοχή από τους Λατίνους. Διοικητής τους θέματος ήταν ένας ανώτερος στρατιωτικός με τον τίτλο του Δούξ.
Ζακ Γκόλντσμιθ

Ο Ζακ Γκόλντσμιθ (αγγλικά: Frank Zacharias Robin "Zac" Goldsmith, γεννημένος στις 20 Ιανουαρίου 1975) είναι Άγγλος συντηρητικός πολιτικός του Λονδίνου και οικολόγος.

Σπούδασε στο Κολλέγιο του Ήτον. Από το 2010 μέχρι το 2016 ήταν μέλος του βρετανικού κοινοβουλίου για το Πάρκο του Ρίτσμοντ. Από το 2017 έχει υπάρξει μέλος του βρετανικού κοινοβουλίου για το Πάρκο του Ρίτσμοντ και πάλι.
Δουκάτο της Νάπολης

μικρογραφία|Το Δουκάτο της Νάπολης το 1000
Το Δουκάτο της (Νεάπολις) Νάπολης ήταν μια βυζαντινή επαρχία στη σημερινή Ιταλία που δημιουργήθηκε τον 5ο ή 7ο αιώνα έως και το 1137. Διοικητής ήταν στρατιωτικός με τον βαθμό του δούκα και πρωτεύουσα η Νάπολη. 

Τον έβδομο αιώνα, το Δουκάτο περιλαμβάνει, εκτός από τη Νάπολη, τη μικρή έκταση των παράκτιων περιοχών (όπως το κοντινό Αμάλφι και Γκαέτα) όσα εδάφη οι Λομβαρδοί είχαν αποτύχει να κατακτήσουν. Επεκτεινόταν στην περιοχή της μητροπολιτικής πόλης της Νάπολης, συμπεριλαμβανομένων, ο Βεζούβιος, η χερσόνησος του Σορρέντο και το νησί του Κάπρι, την Φλεγραία περιοχή και τα νησιά Ίσκια και Προτσίντα, τα εδάφη του Πομιγκάνο ντ Άρκο, Καλβάνο, Σεντ Αντίμο, Γκιουγκλιάνο, την Νόλα, καθώς και περιοχές της σημερινής επαρχίας της Καζέρτα. Τον ένατο αιώνα το Δουκάτο περιλαμβάνει επίσης το Σαλέρνο. Το 866 το νησί Κάπρι δόθηκε στο Δουκάτο του Αμάλφι μετά από μια συνθήκη. 

Η ημερομηνία γέννησης του Δουκάτου της Νάπολης είναι αβέβαιη. Αν είναι αλήθεια ότι στη Νάπολη υπήρχε Δούκας από το γοτθικό πόλεμο , αναφέρεται ο Κόνωνας, ο οποίος διορίστηκε από τον Βελισάριο, πιστεύεται ότι εκείνη την εποχή δεν είχε καμία πολιτική αρμοδιότητα αλλά μόνο στρατιωτική κι είχε τον τίτλο του "δουξ Καμπανίας" με έδρα την Νάπολη. Η δημιουργία του δουκάτου ήταν μια σταδιακή διαδικασία, η οποία οδήγησε σε μια αυξανόμενη σημασία του δούκα όπου το 638 τελικά έγινε η υψηλότερη πολιτική και στρατιωτική εξουσία στο δουκάτο.

Από το 638 και μετά, οι πολιτικές και στρατιωτικές εξουσίες συγκεντρώνονται σε έναν δούκα, που διορίζεται από τον αυτοκράτορα. Το 1137 ο τελευταίος δούκας της Νάπολης παρέδωσε το δουκάτο στους Νορμανδούς.
Εμπραΐμ Εμμάτνια

O Εμπραΐμ Εμμάτνια (Ebrahim Hemmatnia) (γεννημένος στις 25 Ιουνίου 1976) είναι Πέρσο-Oλλανδός εξευρευνητής και λάτρης της περιπέτειας, και ο πρώτος άνθρωπος στον κόσμο που διέσχισε τον ωκεανό με ποδήλατο. Ποδηλάτησε τον Ατλαντικό ωκεανό σε 68 ημέρες χρησιμοποιώντας ένα αμφίβιο ποδήλατο (που επίσης αποκαλείται boatbike), ένα όχημα το οποίο λειτουργεί με ενέργεια από τον οδηγό του και μπορεί να κινηθεί σε γη και νερό. Στην διάρκεια του ταξιδιού του πέρασε από πολλές μεγάλες πόλεις όπως το Ντακάρ, το Νατάλ (Βραζιλία), το Ζοάο Πεσόα, την Ρεσίφε, το Αρακαζού, το Σαλβαδόρ (Βραζιλία), τη Βιτόρια, το Ρίο ντε Τζανέιρο και το Σάο Πάουλο.
right|thumb|Ο Ποδηλάτης του Ωκεανού, στο αμφίβιο ποδήλατό του (boatbike)
NGC 250

Ο NGC 250 είναι φακοειδής γαλαξίας στον αστερισμό Ιχθύες. Τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) στις 10 Νοεμβρίου 1885.
Γεώργιος Φεσσόπουλος

Ο Γεώργιος Φεσσόπουλος (1882 - ;) ήταν Έλληνας υποστράτηγος του ελληνικού στρατού που μετά την αποστρατεία του κατέλαβε σημαντικά δημόσια αξιώματα.
Γεώργιος Βαρβούτης

Ο Γεώργιος Βαρβούτης του Κωνσταντίνου (26 Νοεμβρίου 1895 - 1975) ήταν Έλληνας δικηγόρος και πολιτικός. Υπηρέτησε ως βουλευτής Κοζάνης.
NGC 108

Ο NGC 108 είναι φακοειδής γαλαξίας τύπου (R)SB(r)0 στον αστερισμό Ανδρομέδα. Απέχει περίπου 210 εκατομμύρια έτη φωτός και η διάμετρός του υπολογίζεται στα 120.000 έτη φωτός.

Ανακαλύφθηκε στις 11 Σεπτεμβρίου 1784 από τον αστρονόμο Ουίλιαμ Χέρσελ.
NGC 109

Ο NGC 109 είναι ραβδωτός σπειροειδής γαλαξίας τύπου SB0(r)/a ο οποίος βρίσκεται στον αστερισμό Ανδρομέδα. Απέχει περίπου 240 εκατομμύρια έτη φωτός από την Γη και έχει διάμετρο της τάξεως των 80.000 ετών φωτός..

Τον ανακάλυψε ο αστρονόμος Χάινριχ ντ' Αρέ (Heinrich Ludwig d'Arrest) στις 8 Οκτωβρίου 1861.
NGC 435

Ο NGC 435 είναι σπειροειδής γαλαξίας που βρίσκεται στον αστερισμό Κήτος και απέχει περίπου 461 εκατομμύρια έτη φωτός από την Γη.

Τον ανακάλυψε στις 23 Οκτωβρίου 1864 ο Γερμανός αστρονόμος Άλμπερτ Μαρτ (Albert Marth).
NGC 107

Ο NGC 107 είναι σπειροειδής γαλαξίας στον αστερισμό Κήτος. Απέχει περίπου 280 εκατομμύρια έτη φωτός από την Γη και έχει διάμετρο 50.000 ετών φωτός..

Τον ανακάλυψε ο αστρονόμος Ότο Βίλχελμ φον Στρούβε (Otto Wilhelm von Struve) στις 14 Ιανουαρίου 1866.
Θέμα Δερζηνής

Το Θέμα Δερζηνής ή Δερτζηνής ή Κελτηζής ήταν μικρό συνοριακό θέμα (διοικητική διαίρεση) της Βυζαντινής Αυτοκρατορίας κατά τον 10ο και 11ο αιώνα. Η Δερζηνή (σήμερα Ερζινκάν, Τουρκία) βρισκόταν στα λεγόμενα Αρμενικά εδάφη κοντά στην Θεοδοσιούπολη και δίπλα στον σημερινό ποταμό Καρά.

Η Δερτζηνή αρχικά αναφέρεται τούρμα του Θέματος Μεσοποταμίας όπου περιελάμβανε την περιοχή βόρεια του Ευφράτη, τον 11ο αιώνα ενσωματώθηκε στο Θέμα Χαλδίας όταν κι έχασε την στρατηγική της σημασία. Το 1071 η περιοχή καταλήφθηκε οριστικά από τους Τούρκους.
Ντενί Ωγκύστ Ραφέ

thumb|271x271px|O Ντενί Ωγκύστ Ραφέ το 1840.
Ο Ντενί Ωγκύστ Μαρί Ραφέ ("Denis Auguste Marie Raffet", Παρίσι 1804 - Γένοβα 1860) ήταν Γάλλος εικονογράφος και λιθογράφος του 19ου αιώνα.
Τζον Χερτ

Ο Σερ Τζον Βίνσεντ Χερτ, "CBE" (αγγλικά: "John Vincent Hurt", 22 Ιανουαρίου 1940 - 25 Ιανουαρίου 2017) ήταν Άγγλος ηθοποιός. Η σταδιοδρομία του Χερτ καλύπτει έξι δεκαετίες, όμως, αρχικά, έγινε γνωστός για τον δευτερεύοντα ρόλο του, ως Ριχάρδου Ρίτς, στο "Ένας άνθρωπος για όλες τις εποχές", το 1966. Από τότε έχει πρωταγωνιστήσει σε πολλές γνωστές ταινίες και τηλεοπτικές σειρές όπως, ως Κούειντιν Κρισπ, στο The Naked Civil Servant (1975), ως Τζόζεφ Μέρικ, στο "Άνθρωπος Ελέφαντας" (1980), στο 1984 (1984), στο "The Hit" (1984), στο Scandal (1989). Επίσης, στις τηλεοπτικές σειρές, είναι γνωστός ως Καλιγούλας, στο "Εγώ, ο Κλαύδιος" (1976), ως War Doctor, στο "Doctor Who", στην 50η επέτειο, στο επεισόδιο "The Day of the Doctor".

Άλλες γνωστές συμμετοχές, πέρα από πρωταγωνιστικούς ρόλους, του Χερτ, θεωρούνται: το δράμα, "Εξπρές του Μεσονυχτίου", του 1978, στην ταινία επιστημονικής φαντασίας "Alien" (1979), στην ταινία περιπέτειας, "Ρομπ Ρόι" του (1995), το πολιτικό θρίλερ "V for Vendetta" (2006), στη φανταστική περιπέτεια, "Ο Ιντιάνα Τζόουνς και Το Βασίλειο του Κρυστάλλινου Κρανίου" (2008), στο "Χάρι Πότερ" (2001-11), στο "Hellboy" (2004 και 2008), στην ταινία περί κατασκοπίας στη διάρκεια του Ψυχρού Πολέμου, "Κι ο Κλήρος Έπεσε στον Σμάιλι" (2011). Τέλος, το τέλος του χαρακτήρα του, που υποδύθηκε στην ταινία Alien, έχει θεωρηθεί, από πολλούς, ως μία από τις πιο αξέχαστες σκηνές, στην ιστορία του κινηματογράφου.

Στο ευρύ κοινό, αναγνωρίσιμη πλέον θεωρείται και η φωνή του, την οποία έχει "δανείσει" σε πολλές ταινίες κινουμένων σχεδίων και αφήγήσεις, όπως: στο "Watership Down" (1978), στο "Ο Άρχοντας των Δαχτυλιδιών" (1978), στο "Μαύρο καζάνι" (1985) στο "Dogville" , αλλά και στη σειρά του BBC, "Μέρλιν".

Μεταξύ άλλων διακρίσεων έχει προταθεί για Όσκαρ δύο φορές, μία φορά για Χρυσή Σφαίρα, ενώ από την άλλη έχει πάρει τέσσερα BAFTA, με το τελευταίο να είναι μεγάλο επίτευγμα, ενώ να αναγνωρίζεται και η συνολική προσφορά του στον βρετανικό κινηματογράφο.

Ο σερ Τζον Χερτ πέθανε από επιπλοκές του καρκίνου στο πάγκρεας σε ηλικία 77 ετών.
Στρατηγίς Χαντριάτη

Η Στρατηγίς Χαντριάτη, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Η στρατηγίδα υπήρξε κατά τον 10ο ή 11ο αιώνα, οι απόψεις των ερευνητών δεν συμφωνούν. Ταυτίζεται με την πόλη "Χατζίερτ" επισκοπή της Τραπεζούντας. Το όνομα της προέρχεται από την απόδοση του στα ελληνικά της αραβικής ονομασίας του φρουρίου και της πόλης "Hisn al Hndrst".
Θέμα Θεοδοσιουπόλεως

Το Θέμα Θεοδοσιουπόλεως ήταν μικρό συνοριακό θέμα (διοικητική διαίρεση), πιθανότατα στρατηγίδα, της Βυζαντινής Αυτοκρατορίας κατά τον 10ο και 11ο αιώνα. Έδρα του στρατηγού ήταν η οχυρωμένη Θεοδοσιούπολη (σημερινό Ερζερούμ, Τουρκία).

Την Θεοδοσιούπολη της επανεκατέλαβε από τους Άραβες ο Θεόφιλος Κουρκούας το 949 και κρατήθηκε από τους Βυζαντινούς έως μετά τη Μάχη του Μαντζικέρτ το 1071 που καταλήφθηκε οριστικά από τους Σελτζούκους. Το 1064 η πόλη αναφέρεται έδρα του νέο δημιουργημένου Κατεπανάτου Καρσίου και Ιβηρίας και πιθανώς το θέμα είχε ενσωματωθεί σε αυτό.

Διοικητές αναφέρονται οι :
* Αλουσιάνος, δούξ, 1040
* Ιωάννης Αμηρόπουλος, στρατηγός, 1045 - ?
* Νικηφόρος Βασιλάκης, δούξ, περίπου το 1071
* Γρηγόριος Πακουριανός, δούξ, περίπου το 1071
NGC 52

thumb|right|250px|Ο NGC 52
Ο NGC 52 είναι σπειροειδής γαλαξίας στον αστερισμό Πήγασο. Απέχει περίπου 240 εκατομμύρια έτη φωτός από την Γη και έχει διάμετρο 150.000 ετών φωτός.. Έχει ένα γαλαξία συνοδό, τον PGC 1.563.523.

Ο αστρονόμος Ουίλιαμ Χέρσελ (Frederick William Herschel) ανακάλυψε τον NGC 52 στις 18 Σεπτεμβρίου 1784.
Μάχη των Σκοπίων

Η Μάχη των Σκοπίων έλαβε χώρα κοντά στην πόλη Σκόπια το 1004. Το 1003 ο Βασίλειος Β´ εξαπέλυσε μια εκστρατεία εναντίον της Πρώτης Βουλγαρικής Αυτοκρατορίας και μετά από οκτώ μήνες πολιορκίας κατάκτησε την σημαντική πόλη του Βίντιν στα βορειοδυτικά. Η Βουλγαρική αντεπίθεση στην αντίθετη κατεύθυνση προς την Αδριανούπολη δεν τον απέσπασε από τον στόχο του και μετά την κατάκτηση του Βίντιν προέλασε νότια μέσα από την κοιλάδα του Μοράβα καταστρέφοντας τα Βουλγαρικά κάστρα στο δρόμο του. Κάποτε, ο Βασίλειος Β' έφτασε κοντά στα Σκόπια και έμαθε ότι το στρατόπεδο του Βουλγαρικού στρατού βρισκόταν πολύ κοντά στην άλλη πλευρά του Αξιού ποταμού.

Ο Σαμουήλ της Βουλγαρίας βασιζόταν στα φουσκωμένα νερά του ποταμού και δεν πήρε σοβαρές προφυλάξεις για να ασφαλίσει το στρατόπεδο. Περιέργως οι περιστάσεις ήταν οι ίδιες με τη Μάχη του Σπερχειού επτά χρόνια νωρίτερα, και το σενάριο της σύγκρουσης ήταν παρόμοιο. Οι Βυζαντινοί κατάφεραν να βρουν ένα ρηχό πέρασμα, διέσχισαν τον ποταμό και επιτέθηκαν στους απροετοίμαστους Βούλγαρους τη νύχτα. Ανίκανοι να αντισταθούν, οι Βούλγαροι σύντομα υποχώρησαν, αφήνοντας το στρατόπεδο και την σκηνή του Σαμουήλ στα χέρια των Βυζαντινών.
Δουκάτο Ανίου

μικρογραφία|Χαρακτικό σχέδιο του Ανί (1885)Το Δουκάτο Ανίου ήταν μικρή συνοριακή διοικητική διαίρεση, Δουκάτο, της Βυζαντινής Αυτοκρατορίας κατά τον 11ο αιώνα. Έδρα του στρατηγού, δουξ, ήταν η οχυρωμένη Ανί (σήμερα πάνω στα σύνορα, Τουρκίας και Αρμενίας).

Το Ανί πέρασε στους βυζαντινούς στα μέσα του 11ου (περίπου ανάμεσα 1040-1045) αιώνα με πρώτο διοικητή, τον "άρχων" Μιχαήλ Ιασσίτη. Η πόλη έπεσε οριστικά στους Τούρκους το 1064-65.

Γνωστοί διοικητές αναφέρονται εκτός τον Ιασσίτη και οι Κατακαλών Κεκαυμένος "Δούξ Ιβηρίας και Ανίας", ο δούξ Παγκράτιος Βασάκιος, ο Γρηγόριος Πακουριανός, "Δούξ του Ανίου", και ο δούξ Καραβιτζιώτης.
Μιχάλι Βιγκ

Ο Μιχάλι Βιγκ (ουγγρικά: Mihály Víg, γεννημένος το 1957 στη Βουδαπέστη) είναι Ούγγρος συνθέτης, ποιητής, στιχουργός, κιθαρίστας και τραγουδιστής. Συνιδρυτής, επιπλέον, των συγκροτημάτων "Trabant" (1980–1986) και Balaton (1979– σήμερα) και γνωστός, επίσης, για τη συνεργασία του με τον σκηνοθέτη Μπέλα Ταρ. Στις εξής ταινίες τού Μπέλα Ταρ συνείσφερε στον μουσικό τομέα, συμμετείχε όμως και με διάφορους ρόλους ως ηθοποιός: Damnation, Sátántangó (όπου έπαιξε σε πρωταγωνιστικό ρόλο), Werckmeister Harmonies, The Man from London και The Turin Horse.
Θέμα Μελιτηνής

μικρογραφία|Η πτώση της Μελιτηνής το 934 σε μικρογραφία από το χειρόγραφο του Ιωάννη Σκυλίτζη.
Το Θέμα Μελιτηνής ήταν θέμα (διοικητική διαίρεση) της Βυζαντινής Αυτοκρατορίας. Η Μελιτηνή (σημερινή Εσκί Μαλάτεια, Τουρκία) ήταν η έδρα του διοικητή του συνοριακού θέματος της Μελιτηνής, στα Συριακά, τότε, εδάφη. Η πόλη βρισκόταν δίπλα στον Ευφράτη σε στρατηγικό σημείο και όπως αναφέρεται "μεγάλη και πολυάνθρωπος". Διοικούνταν από έναν στρατηγό κι αργότερα από δούξ ή κατεπάνω όπου αναβαθμίστηκε ανάλογα τον 11ο αιώνα σε Κατεπανάτο και Δουκάτο όταν κι ενσωμάτωσε άλλα Θέματα, όπως το Θέμα Λυκανδού.

Το Θέμα δημιουργήθηκε από τον αυτοκράτορα Νικηφόρο Φωκά τον 10ο αιώνα όταν με εκστρατεία επανέκτησε τα εδάφη αυτά. Η πόλη απελευθερώθηκε από τον Ιωάννη Κουρκούα και τον δούκα Μελία στις 19 Μαΐου 934 και έγινε αρχικά κουρατορία υπαγόμενη στο Θέμα Μεσοποταμίας. Σε πολύ μικρό διάστημα έγινε ανεξάρτητο θέμα με διορισμό στρατηγού, μετά την προσθήκη νέων εδαφών που κατακτήθηκαν στην περιφέρεια της. 

Στα τέλη του 11ου αιώνα η περιφέρεια και η ίδια η πόλη λεηλατήθηκε από τους Τουρκομάνους, παρόλες τις Τουρκομάνικες λεηλασίες και επιδρομές στην περιφέρεια της, η Μελιτηνή παρέμεινε επί Βυζαντινή κυριαρχία έως τον 12ο αιώνα.

Γνωστοί διοικητές είχαν διατελέσει οι: 
* Λέων Τορνίκιος, στρατηγός, δεκαετία 1040
* Λέων ο του Λάμπρου, στρατηγός, ? - 1043
* Μιχαήλ, στρατηγός, περίπου στα 1050
* Κατακαλών Κεκαυμένος, δούξ, 1057
* Κρινίτης, κατεπάνω, ? - 1060
* Πέτρος Γυμνός, κατεπάνω, μέσα 11ου αιώνα
* Βασίλειος Μαχητάριος, κατεπάνω, 1055-1065
* Κωνσταντίνος, κάπου στα 1060
* Φιλάρετος Βραχάμιος, δούξ, ανάμεσα 1068 και 1072
* Θεόδωρος Χετάμης, δούξ, δεκαετία 1070
* Χαρέμπ, δούξ, δεκαετία 1080
* Παλατίνος, δούξ, δεκαετία 1080
* Γαβριήλ, τελευταίος δούξ, ? - 1092 και 1094-1096
NGC 6217

Ο NGC 6217 είναι ραβδωτός σπειροειδής γαλαξίας τύπου (R')SB(rs)bc ο οποίος απέχει περίπου 67 εκατομμύρια έτη φωτός από την Γη και βρίσκεται στον αστερισμό Μικρά Άρκτο. Ιδιαίτερα αυξημένος είναι ο ρυθμός γενέσεως νέων αστέρων, με συνέπεια το φάσμα να κυριαρχείται από αστρικό φωτοϊονισμό από νεαρά, θερμά άστρα. Στο κέντρο του ο NGC 6217 έχει χαμηλής φωτεινότητας ενεργό γαλαξιακό πυρήνα (Active Galactic Nucleus, AGN), ο οποίος σχημάτισε περιοχές H II.
Πιερ Ρος Βινιερόν

Ο Πιερ Ρος Βινιερόν ("Pierre Roch Vigneron", 1789-1872) ήταν Γάλλος καλλιτέχνης του 19ου αιώνα που ασχολήθηκε με τη ζωγραφική και τη λιθογραφία.
NGC 624

Ο NGC 624 είναι σπειροειδής γαλαξίας στον αστερισμό Κήτος. Απέχει από τη Γη περίπου 254 εκατομμύρια έτη φωτός. 

Τον ανακάλυψε ο αστρονόμος Ουίλιαμ Χέρσελ (Frederick William Herschel) στις 28 Νοεμβρίου 1785.
Μάικ Ουΐλκινσον

Ο Μάικ Ουΐλκινσον, γεννημένος στις 1 Οκτωβρίου 1981 στο Μπλου Μάουντς του Ουισκόνσιν, είναι Αμερικανός πρώην καλαθοσφαιριστής, ο οποίος αγωνιζόταν στην θέση του πάουερ φόργουορντ.
NGC 7836

Ο NGC 7836 είναι ακανόνιστος γαλαξίας τύπου Irr? στον αστερισμό Ανδρομέδα. Απέχει περίπου 230 εκατομμύρια έτη φωτός και έχει διάμετρο 60.000 ετών φωτός. Ανήκει στην Ομάδα γαλαξιών NGC 7831, όπως και οι NGC 7805, NGC 7806 και NGC 7819.

Τον ανακάλυψε ο αστρονόμος Λιούις Α. Σουίφτ (Λιούις Α. Σουίφτ) στις 20 Σεπτεμβρίου 1885.
Σέρχιο Πέρες

Ο Σέρχιο Πέρες(πλήρες ονοματεπώνυμο Σέρχιο Πέρες Μεντόσα (Γουαδαλαχάρα του Χαλίσκο, 26 Ιανουαρίου 1990) είναι Μεξικανός οδηγός της Φόρμουλα 1 ο οποίος θα αγωνιστεί, την σεζόν 2021 με την Red Bull Racing.

Ο Σέρχιο Πέρες είναι το μικρότερο παιδί του Αντόνιο Πέρες Γκαριμπάι και της Μαριλού Μεντόσα. Επίσης έχει μια μεγαλύτερη αδερφή, την Πάολα Πέρες κι ένα μεγαλύτερο αδερφό, τον Αντόνιο Πέρες, ο οποίος μετέχει στο Nascar Toyota Series, ένα πρωτάθλημα αγώνων αυτοκινήτου που διεξάγεται στο Μεξικό.
NGC 7582

thumb|right|250px|Ο NGC 7582
Ο NGC 7582 είναι ραβδωτός σπειροειδής γαλαξίας τύπου (R')SB(s)ab ο οποίος βρίσκεται στον αστερισμό Γερανό. Απέχει περίπου 75 εκατομμύρια έτη φωτός και έχει διάμετρο 100.000 ετών φωτός. Επίσης έχει φαινόμενο μέγεθος 10,5 και ταξινομείται ως γαλαξίας Σίφερτ-2. Ανήκει μαζί με τους NGC 7552, NGC 7590 και NGC 7599 στο κουαρτέτο του Grus.

Ο αστρονόμος Τζέιμς Ντάνλοπ (James Dunlop) τον ανακάλυψε στις 7 Ιουλίου 1826.
Νεφέλωμα του Κρανίου

Το νεφέλωμα NGC 246, επίσης γνωστό και ως το Νεφέλωμα του Κρανίου (αγγλικά: "Skull Nebula"), είναι ένα πλανητικό νεφέλωμα στον αστερισμό Κήτος. Το νεφέλωμα και οι αστέρες του υπάρχουν σε διάφορους αστρονομικούς καταλόγους, και είναι διαθέσιμα και στη βάση δεδομένων SIMBAD. Η απόστασή του από τη Γη είναι περίπου 1.600 έτη φωτός και ο κεντρικός αστέρας του νεφελώματος είναι ο λευκός νάνος HIP 3678, με φαινόμενο μέγεθος 12. Σε αυτήν την απόσταση, η διάμετρός του υπολογίζεται σε περίπου 1 έτος φωτός.

Μία δημοφιλής εναλλακτική ονομασία ανάμεσα στους ερασιτέχνες αστρονόμους είναι και ο τίτλος "Νεφέλωμα του Πάκμαν" (από το παιχνίδι του Πάκμαν), λόγω της διάταξης των κεντρικών άστρων του νεφελώματος σε σχέση με τα υπόλοιπα άστρα της περιοχής.
Λάμπης Νικολάου

Ο Λάμπης Νικολάου (23 Νοεμβρίου 1935) είναι Έλληνας πολιτικός μηχανικός και επιχειρηματίας, πρώην μέλος της Διεθνούς Ολυμπιακής Επιτροπής (ΔΟΕ) από το 1986 έως το 2015 (οπότε αποχώρησε λόγω συμπλήρωσης του 80ού έτους της ηλικίας του), της οποίας χρημάτισε και αντιπρόεδρος (2005—2009). Επίσης διατέλεσε, μεταξύ άλλων, πρόεδρος της Ελληνικής Ολυμπιακής Επιτροπής τα διαστήματα 1985—1993 και 1997—2005 και αντιπρόεδρος της Οργανωτικής Επιτροπής των Ολυμπιακών Αγώνων του 2004 στην Αθήνα.

Υπήρξε στενός φίλος και συνεργάτης του Ανδρέα Παπανδρέου.
NGC 1234

Ο NGC 1234 είναι ραβδωτός σπειροειδής γαλαξίας τύπου SB(r)cd pec στον αστερισμό Ηριδανό. Τον ανακάλυψε ο Αμερικανός αστρονόμος Φράνσις Πρισέρβντ Λίβενγουορθ (Francis Leavenworth) το 1886.
Ισλανδική Ομοσπονδία Στίβου

Η Ισλανδική Ομοσπονδία Στίβου (ισλανδικά: "Frjálsíþróttasamband Íslands", FRÍ) είναι ο εθνικός οργανισμός που διατηρεί την εποπτεία του αθλήματος του στίβου στην Ισλανδία. 

Ιδρύθηκε το 1947 και έγινε μέλος της IAAF την ίδια χρονιά. Είναι μέλος της EAA, της Εθνικής Ολυμπιακής και Αθλητικής Συνομοσπονδίας της Ισλανδίας, της Αθλητικής Ομοσπονδίας των Μικρών Ευρωπαϊκών Κρατών από το 1994, και της Νορδικής Ομοσπονδίας Στίβου. Επίσης υπήρξε μέλος της Διεθνής Ομοσπονδίας Αγώνων Νήσων από το 1985 έως το 1987. H έδρα της βρίσκεται στο Ρέικιαβικ και ο πρόεδρός της από το 2014 είναι ο Έιναρ Βιλχάλμσον.
Άρθουρ Νούσμπαουμ

Ο Άρθουρ Νούσμπαουμ ("Arthur Nussbaum", 31 Ιανουαρίου 1877 – 22 Νοεμβρίου 1964) ήταν Αμερικανός νομικός, γεννημένος στην Γερμανία. Δίδασκε στο Πανεπιστήμιο Χούμπολτ του Βερολίνου (1918–1933). Το 1934 μετακόμισε στις Ηνωμένες Πολιτείες και το 1940 απέκτησε υπηκοότητα.

Δίδαξε στη Νομική Σχολή του Πανεπιστημίου Κολούμπια από το 1934 ως την επίσημη παραίτησή του το 1951.
NGC 321

O NGC 321 είναι ραβδωτός σπειροειδής γαλαξίας στον αστερισμό Κήτος, ο οποίος απέχει 199 εκατομμύρια έτη φωτός από την Γη.

Τον ανακάλυψε στις 27 Σεπτεμβρίου 1864 ο Γερμανός αστρονόμος Άλμπερτ Μαρτ (Albert Marth).
Βάρδας Σκληρός

Ο Βάρδας Σκληρός ήταν Βυζαντινός στρατηγός που ηγήθηκε μιας ευρείας Ασιατικής επανάστασης κατά του Αυτοκράτορα Βασιλείου Β΄ το 976–979.
NGC 298

Ο NGC 298 είναι σπειροειδής γαλαξίας στον αστερισμό Κήτος, ο οποίος απέχει περίπου 64 εκατομμύρια έτη φωτός από την Γη.

Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864.
Κωνσταντίνος Δ. Δαβάκης

Ο Κωνσταντίνος Δ. Δαβάκης (18 Αυγούστου 1927 - 28 Φεβρουαρίου 2000) ήταν Έλληνας δικηγόρος και νομάρχης.
Στρατηγίς Ιεραπόλεως

μικρογραφία|Χάρτης της Ανατολής με την Ιεράπολη (351-354)
Η Στρατηγίς Ιεραπόλεως ήταν διοικητική διαίρεση της Βυζαντινής Αυτοκρατορίας, μικρό συνοριακό Θέμα, κατά τον 11ο αιώνα. Έδρα του στρατηγού ήταν η ισχυρά οχυρωμένη Ιεράπολη, σήμερα Μέμπετ στην Συρία.

Βρισκόταν στην περιοχή της τότε Συριακής Κυρρηστικής, με έδρα την οχυρωμένη πόλη Ιεράπολη. Επανακαταλήφθηκε από τον Ρωμανό Δ΄ Διογένη το 1068 κι αμέσως έγινε έδρα στρατηγού. Το 1078 ή 79 η Ιεράπολη καταλήφθηκε οριστικά από τους Τούρκους.

Διοικητής του θέματος αναφέρεται ο Φαρεσμάνης Αποκάπης ή ο Βασίλειος Αποκάπης περίπου το 1068.
Βασίλειος Βαρδόπουλος

O Βασίλειος Βαρδόπουλος (1881 - 1945) ήταν Έλληνας γιατρός και πολιτικός.
Στρατηγίς Στρώμνιτσας

Η Στρατηγίς Στρώμνιτσας, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν στρατηγίδες.

Η στρατηγίδα βρισκόταν στην σημερινή Μακεδονία και περιελάμβανε εδάφη που είχε απελευθερώσει από τους Βούλγαρους ο αυτοκράτορας Βασίλειος Β΄. Δημιουργήθηκε το 1018 . 

Γνωστοί διοικητές ήταν οι :
* Φαρεσμάνης Αποκάπης.
* Δαβίδ Αριανίτης, 1015 - 1017
Θέμα Πρεσπών

Το Θέμα Πρεσπών, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες κατά τον 12ο αιώνα.

Το θέμα αναφέρεται σε χρυσόβουλο του αυτοκράτορα Αλεξίου Γ΄ προς τους Ενετούς και σε ποιες περιοχές μπορούσαν να ασκούν ελεύθερα το εμπόριο.
NGC 288

thumb|right|250px|To NGC 288
Το NGC 288 είναι σφαιρωτό σμήνος στον αστερισμό Γλύπτη. Ο Γιόχαν Ντράιερ (John Louis Emil Dreyer) περιέγραψε την εμφάνιση του σχηματιμού το 1888. Βρίσκεται περίπου 1,8° νοτιοανατολικά του NGC 253, 37΄ βόρεια-βορειοανατολικά του Νότιου Γαλαξιακού Πόλου, 15΄ νότια-νοτιοανατολικά ενός αστέρα 9ου μεγέθους, και περικλείεται από ημικυκλική αλυσίδα άστρων. Επίσης είναι δυνατή η παρατήρησή του με κιάλια. Ο πυρήνας του είναι μεγάλος και πυκνός, περιβάλλεται δε από πολύ πιο διάχυτο δακτύλιο αστέρων.
Θέμα Πελαγονίας

Το Θέμα Πελαγονίας, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες.

Το θέμα περιελάμβανε την περιοχή του σημερινού Μοναστηρίου που λεγόταν Πελαγονία από την αρχαιότητα.
Νορβηγική Ποδοσφαιρική Ομοσπονδία

Η Νορβηγική Ποδοσφαιρική Ομοσπονδία (νορβηγικά: "Norges Fotballforbund", NFF) είναι το ανώτατο διοικητικό όργανο όσον αφορά το άθλημα του ποδοσφαίρου στη Νορβηγία. Ιδρύθηκε το 1902, ενώ το 1908 έγινε μέλος της FIFA και το 1954 μέλος της UEFA. Είναι υπεύθυνη για την οργάνωση και λειτουργία των εθνικών ομάδων ανδρών, γυναικών και νέων της Νορβηγίας.

Η NFF αποτέλεσε μέρος της ανεπιτυχούς κοινής προσφοράς μαζί με τη Σουηδική Ποδοσφαιρική Ομοσπονδία (SvFF), τη Δανική Ποδοσφαιρική Ένωση (DBU) και τη Φινλανδική Ποδοσφαιρική Ομοσπονδία (SPL/FBF), με σκοπό να φιλοξενήσει το Ευρωπαϊκό Πρωτάθλημα Ποδοσφαίρου 2008. Η SvFF κάλεσε την NFF να υποβάλουν από κοινού προσφορά για το Ευρωπαϊκό Πρωτάθλημα Ποδοσφαίρου 2016. Η NFF και οι νορβηγοί πολιτικοί εξέφρασαν την υποστήριξη τους για μια τέτοια πρόταση, αλλά η διοργάνωση απονεμήθηκε τελικά στη Γαλλία (FFF).
Θέμα Βαρδάρη

Το Θέμα Βαρδάρη, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες.

Το θέμα περιελάμβανε περιοχή της σημερινής Μακεδονίας.
Θέμα Καστοριάς

Το Θέμα Καστοριάς, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες.

Το θέμα περιελάμβανε την περιοχή της σημερινής Καστοριάς, αναφέρεται έδρα στρατηγού επί βασιλείας Μιχαήλ Ζ΄ Δούκα.
Θέμα Οχρίδας

Το Θέμα Οχρίδας ή Αχρίδας, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες.

Το θέμα περιελάμβανε την περιοχή της σημερινής Οχρίδας και διοικητικά ο στρατηγός της ήταν υφιστάμενος του Δούξ του Θέματος Βουλγαρίας.

Γνωστοί διοικητές ήταν οι :
* Γονιτζιάτης, 1015 - 1018
* Ευστάθιος Δαφνομήλης, 1018 - ?
Θέμα Σερρών

μικρογραφία|Το Βυζαντινό φρούριο των Σερρών
Το Θέμα Σερρών, ήταν διοικητική διαίρεση της Βυζαντινής Αυτοκρατορίας, ήταν ένα από τα μικρά σε έκταση αλλά και συνοριακά Θέματα που αποκαλούνταν και στρατηγίδες, κατά τον 11ο αιώνα.. Το θέμα περιελάμβανε την περιοχή των σημερινών Σερρών, διοικητικά χωριζόταν σε κατεπανίκια, όπως το Καπετανίκιον Σερρών.

Το θέμα αναφέρεται το 1062 το 1063 σε δωρεές σε Μονές και στο τυπικό του Γρηγορίου Πακουριανού το 1083. Πιστεύεται ότι ήταν μικρή στρατιγίδα υπαγόμενη στο Θέμα Στρυμώνος αφού οι διοικητές του είχαν και τον τίλο του διοικητή-δούξ Στρυμώνος. 

Γνωστοί διοικητές ήταν οι :
* Θεόδωρος Δαλασσηνός, γύρω στο 1063
Φοίβος Ανωγειανάκης

Ο Φοίβος Ανωγειανάκης (1915-2003) ήταν Έλληνας μουσικολόγος και κριτικός της μουσικής.
Ουγγρική Ομοσπονδία Στίβου

Η Ουγγρική Ομοσπονδία Στίβου (ουγγρικά: "Magyar Atlétikai Szövetség", MASz) είναι ο εθνικός οργανισμός που διατηρεί την εποπτεία του αθλήματος του στίβου στην Ουγγαρία. Ιδρύθηκε το 1897 στην Αυστροουγγαρία, με πρωτοβουλία του συλλόγου Magyar AC, ακόμη και πριν από την Αυστριακή Ομοσπονδία Στίβου.

Η ομοσπονδία είναι μέλος της IAAF από το 1912, της EAA, και της Ουγγρικής Ολυμπιακής Επιτροπής, η έδρα της βρίσκεται στη Βουδαπέστη και ο πρόεδρός της είναι ο Μίκλος Γκιουλάι.
Ομοσπονδία Στίβου Μολδαβίας

Η Ομοσπονδία Στίβου Μολδαβίας (μολδαβικά: "Federația de Atletism din Republica Moldova", FAM) είναι ο εθνικός οργανισμός που διατηρεί την εποπτεία του αθλήματος του στίβου στη Μολδαβία. Ιδρύθηκε το 1991 ύστερα από την ανεξαρτησία της από την Σοβιετική Ένωση και αντικατέστησε την Ομοσπονδία Στίβου της Σοβιετικής Ένωσης.

Η ομοσπονδία είναι μέλος της IAAF από το 1993, της EAA, της Εθνικής Ολυμπιακής Επιτροπής της Δημοκρατίας της Μολδαβίας και της Ένωσης Βαλκανικών Ομοσπονδιών Στίβου από το 1996. Η έδρα της βρίσκεται στο Κισινάου και ο πρόεδρός της είναι ο Ανατόλιε Μπαλάν.
Στρατηγίς Κοπτού

Η Στρατηγίς Κοπτού ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα.

Η Κόπτος ήταν κάστρο στην Καππαδοκία της Μικράς Ασίας στην επικράτεια των Παυλικανών όπου πρωτύτερα το κατείχαν. Ο στρατηγός της Κόπτου ήταν υφιστάμενος του Δούξ του Θέματος Μεσοποταμίας.
Στυλιανός Μανιδάκης

Ο Στυλιανός Μανιδάκης (1896-1975) ήταν Έλληνας Αντιστράτηγος.

Γεννήθηκε στο χωριό Πλάτανος του νομού Ηρακλείου της Κρήτης το 1896 και ήταν το τρίτο από τα έξι παιδιά του Αντωνίου και της Μαρίας Μανιδάκη. Ο πατέρας του Αντώνιος ήταν κτηματίας και ο δάσκαλος του χωριού.
Θέμα Άμαρας

Το Θέμα Άμαρας ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα.

Το φρούριο Άμαρα ή Άβαρα βρισκόταν στην κοιλάδα του Άλυ, σήμερα Σεράκοϊ Τουρκίας, πριν γίνει ξεχωριστό θέμα το 975 ανήκε διοικητικά στο Θέμα Σεβαστείας.
Νικόλαος Ματσούκας

Ο Νικόλαος Ματσούκας (Ξάνθη, 1934 - 6 Μαΐου 2006) ήταν Έλληνας καθηγητής Φιλοσοφίας και Δογματικής της Θεολογίας, διεθνώς αναγνωρισμένος ερευνητής και πανεπιστημιακός δάσκαλος.
Βωμός της Περγάμου

thumb|368x368px|Βωμός της Περγάμου

Ο Βωμός της Περγάμου είναι βωμός αφιερωμένος στον Δία και την Αθηνά που οικοδομήθηκε στην ελληνιστική εποχή στην ακρόπολη της Περγάμου στη Μικρά Ασία.
Deutsche Fußball Liga

Η DFL Deutsche Fußball Liga GmbH είναι θυγατρική της Die Liga – Fußballverband e.V. Η DFL είναι υπεύθυνη για τη λειτουργία των πρωταθλημάτων των δύο κορυφαίων γερμανικών κατηγοριών ποδοσφαίρου, της Μπούντεσλιγκα (Bundesliga) και της 2. Μπούντεσλιγκα (2. Bundesliga). Αποτελεί συνεταιρισμό των συλλόγων των πρωταθλημάτων των δύο κατηγοριών.
Γουίλκι Κόλινς

Ο Γουίλιαμ Γουίλκι Κόλινς (Wilkie Collins, 8 Ιανουαρίου 1824 – 23 Σεπτεμβρίου 1889) ήταν Άγγλος συγγραφέας, φίλος και συνεργάτης του Ντίκενς. Το γνωστότερο μυθιστόρημά του είναι η "Φεγγαρόπετρα", που από πολλούς θεωρείται ως το πρώτο αστυνομικό μυθιστόρημα παγκοσμίως. Συνολικά έχει γράψει περισσότερα από 30 βιβλία, εκατοντάδες άρθρα και δοκίμια και περίπου 12 θεατρικά έργα.
Εντουάρ Βιγιάρ

Ο Εντουάρ Βιγιάρ (γαλλικά: "Jean-Édouard Vuillard", 1868-1940) ήταν Γάλλος ζωγράφος, χαράκτης και σκηνογράφος που συνδέθηκε με την μεταϊμπρεσιονιστική, avant garde καλλιτεχνική ομάδα Ναμπί.
Νικόλαος Βελέντζας

Ο Νικόλαος Βελέντζας (Αμαλιάπολη Φθιώτιδας, 1873 - 1953) ήταν Έλληνας δικηγόρος, πολιτικός και υπουργός.
Ένωση Επαγγελματικού Ποδοσφαίρου Αζερμπαϊτζάν

Η Ένωση Επαγγελματικού Ποδοσφαίρου Αζερμπαϊτζάν (αζερικά: "Azərbaycan Peşəkar Futbol Liqası", AzPFL) είναι υπεύθυνη για τη διεξαγωγή του πρωταθλήματος της κορυφαίας ποδοσφαιρικής κατηγορίας του Αζερμπαϊτζάν, της Πρεμιέρ Λικασί (Premyer Liqası), της δεύτερης κατηγορίας Ι Ντιβιζιόν (I Divizion), του θεσμού του Κυπέλλου της χώρας (Azərbaycan Kuboku), όπως και του Σούπερ Καπ (Azərbaycan Superkuboku), υπό την αιγίδα της Ομοσπονδίας Ποδοσφαιρικών Ενώσεων Αζερμπαϊτζάν (ΑFFA).
Μασούτης

Ο Μασούτης είναι ελληνική αλυσίδα καταστημάτων λιανικής πώλησης τροφίμων και ποτών με έδρα τη Θέρμη της Θεσσαλονίκης στην Ελλάδα. Από άποψη συνολικού μεριδίου της αγοράς είναι ανάμεσα στις τρεις μεγαλύτερες εταιρείες λιανικού εμπορίου στην Ελλάδα μαζί με την ελληνική "Σκλαβενίτης" και την "Άλφα-Βήτα Βασιλόπουλος" (του ομίλου Ahold Delhaize Group).
Εμμανουήλ Μοδάτσος

Ο Εμμανουήλ Μοδάτσος (1871 - 1949), του Ιωάννη, ήταν Έλληνας δικηγόρος και πολιτικός, που υπηρέτησε 2 φορές ως βουλευτής Λασιθίου. Στις ενέργειές του οφείλεται το γεγονός ότι ο Άγιος Νικόλαος έγινε πρωτεύουσα του νομού Λασιθίου. Το 1908, όταν ήταν υπουργός Οικονομικών της Κρήτης, υπέγραψε την ένωση της νήσου με την Ελλάδα, μαζί με τον Γεώργιο Παπαμαστοράκη και άλλους πολιτικούς.
Ειρήνη Λακαπηνή

Η Ειρήνη Λακαπηνή (γεννήθηκε Μαρία, Βουλγαρικά: Ирина Лакапина, πέθανε περίπου το 966) ήταν η Αυτοκράτειρα σύζυγος του Πέτρου Α' της Βουλγαρίας. Ήταν κόρη του Χριστόφορου Λακαπηνού, γιου και συναυτοκράτορα του Ρωμανού Α', και της σύζυγου του "Αυγούστας" Σοφίας.
Στρατηγίς Σαρδικής

Η Στρατηγίς Σαρδικής ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.

Η στρατηγίς είχε έδρα στρατηγού στη Σαρδική, τη σημερινή Σόφια της Βουλγαρίας, και διατηρήθηκε από το 1059 έως το 1070. Διοικητικά ανήκε στο Θέμα Βουλγαρίας και μετά το 1067 ο δοικητής της είχε το αξίωμα του δούξ.
Πι Τζέι Τάκερ

Ο Πι Τζέι Τάκερ (Ράλεϊ της Βόρειας Καρολίνας, 5 Μαΐου 1985), είναι Αμερικανός καλαθοσφαιριστής, ο οποίος αγωνίζεται στην θέση του σμολ φόργουορντ / πάουερ φόργουορντ για την ομάδα των Μιλγουόκι Μπακς.
Λέγκα Σέριε Α

Η «Εθνική Επαγγελματική Ένωση Σέριε Α» (ιταλικά: "Lega Nazionale Professionisti Serie A", LNPA) ευρύτερα γνωστή ως Λέγκα Σέριε Α (Lega Serie A), είναι ο φορέας που διαχειρίζεται το κορυφαίο τη τάξει πρωτάθλημα ποδοσφαίρου για τους συλλόγους στην Ιταλία. Ιδρύθηκε την 1η Ιουλίου του 2010 και εδρεύει στο Μιλάνο. Ο σημερινός πρόεδρος Μαουρίτσιο Μπαρέτα επανεκλέχθηκε για δεύτερη φορά στις 18 Ιανουαρίου του 2013.

Η LNPA διοργανώνει το πρωτάθλημα της Σέριε Α (Serie A), το Κύπελλο Ιταλίας (Coppa Italia), το Σούπερ Καπ Ιταλίας (Supercoppa Italiana), το Εαρινό Πρωτάθλημα (Campionato Primavera), το Εαρινό Κύπελλο Ιταλίας (Coppa Italia Primavera) και το Εαρινό Σούπερ Καπ (Supercoppa Primavera).
Ισραηλινοί Σύνδεσμοι Επαγγελματικού Ποδοσφαίρου

Οι Ισραηλινοί Σύνδεσμοι Επαγγελματικού Ποδοσφαίρου (εβραϊκά: מנהלת הליגות לכדורגל, αγγλικά: "Israeli Professional Football Leagues", IPFL) αποτελούν συγκεντρωτικό όργανο των δραστηριοτήτων των επαγγελματικών πρωταθλημάτων ποδοσφαίρου στο Ισραήλ από τον Αύγουστο του 2014, όταν δημιουργήθηκε από τους συλλόγους των ανώτατων πρωταθλημάτων της χώρας, της Λιγκάτ ΧαΆλ (ליגת העל‎) και της Λίγκα Λεουμίτ (ליגה לאומית), σε συνεργασία με την Ποδοσφαιρική Ομοσπονδία Ισραήλ (IFA).
Στρατηγίς Ιεριχώς

Η Στρατηγίς Ιεριχώς ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 10ο αιώνα.

Η στρατηγίς είχε έδρα στρατηγού την οχυρωμένη με φρούριο πόλη Ιεριχώ ή αρχαία Ωρικός στην σημερινή Αλβανία, και δημιουργήθηκε το 975.
Στρατηγίς Ραούσιον

μικρογραφία|Τα τείχη του Ντουμπτόβνικ σήμερα
Η Στρατηγίς Ραούσιον ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.

Η στρατηγίς είχε έδρα στρατηγού την οχυρωμένη με φρούριο πόλη Ραούσιον το σημερινό Ντουμπρόβνικ της Κροατίας, και δημιουργήθηκε το 1040. Ο Κωνσταντίνος Πορφυρογέννητος αναφέρει 'οτι η πόλη ονομαζόταν έτσι από το κάσττρο που λεγόταν "Ραούση" ή "Πίταυρα" και οι κάτοικοι της "Ραουσαίοι" και το αναφέρει Θέμα.
Στρατηγίς Βρινδήσιον

Η Στρατηγίς Βρινδήσιον ήταν διοικητική διαίρεση της Βυζαντινής Αυτοκρατορίας, από τα μικρά συνοριακά Θέματα που λέγονταν στρατηγίδες ή στρατηγάτα τον 11ο αιώνα.

Η στρατηγίς είχε έδρα στρατηγού την οχυρωμένη με φρούριο πόλη Βρινδήσιον ή σημερινή Μπρίντιζι της Ιταλίας και διατηρήθηκε από το 1059 έως το 1067.
Norsk Toppfotball

Το Norsk Toppfotball (NTF) είναι οργανισμός που αποτελείται από τις ποδοσφαιρικές ομάδες που μετέχουν στην Έλιτεσεριεν (Eliteserien) και την 1. Ντίβισιον (1. divisjon). Το NTF ιδρύθηκε το 1972 με την επωνυμία «Serieforeningen av 1972» (SF-72), αλλά μετονομάσηκε το Νοέμβριο του 2001. Ο στόχος του NTF είναι «να είναι ηγέτης στην ανάπτυξη του επιπέδου των νορβηγικών ποδοσφαιρικών συλλόγων και του αθλητισμού, οικονομικά, εμπορικά και διοικητικά».

Το NTF συμμετείχε το 2005 σε σημαντικές συζητήσεις με τη Νορβηγική Ποδοσφαιρική Ομοσπονδία (NFF) για το ποιος πραγματικά κατέχει τα τηλεοπτικά δικαιώματα των πρωταθλημάτων.
NGC 320

Ο NGC 320 είναι ραβδωτός σπειροειδής γαλαξίας στον αστερισμό Κήτος, ο οποίος απέχει 229 εκατομμύρια έτη φωτός από την Γη.

Τον ανακάλυψε ο Αμερικανός αστρονόμος Φράνσις Πριζέρβντ Λίβενγουορθ (Francis Preserved Leavenworth) το 1886.
Το υδραγωγείο της Κανιτόγκα

Το υδραγωγείο της Κανιτόγκα "(Wasser für Canitoga)" είναι κινηματογραφική περιπέτεια του 1939 με πρωταγωνιστή τον Χανς Άλμπερς.
Στέλλα Χασκίλ

Η Στέλλα Χασκίλ (πραγματικό όνομα: Στέλα Ιεχασκέλ, Θεσσαλονίκη, 1918 - Αθήνα, 27 Φεβρουαρίου 1954) ήταν Ελληνίδα κορυφαία ερμηνεύτρια του ρεμπέτικου.
NGC 340

O NGC 340 είναι σπειροειδής γαλαξίας ο οποίος απέχει 253 εκατομμύρια έτη φωτός από την Γη και βρίσκεται στον αστερισμό Κήτος.

Τον ανακάλυψε ο Γερμανός αστρονόμος Άλμπερτ Μαρτ (Albert Marth) στις 27 Σεπτεμβρίου 1864.
Κέβιν Μάγκνουσεν

Ο Κέβιν Μάγκνουσεν ("Kevin Magnussen, γενν". 5 Οκτωβρίου 1992) είναι Δανός οδηγός. Ξεκίνησε την καριέρα του στο σπορ το 2014 με τη Μακλάρεν όπου είχε θέση κανονικού οδηγού αγώνων. Το 2015 μέχρι τη μέση περίπου παρέμεινε σητν ίδια ομάδα όπου είχε θέση αναπληρωματικού οδηγού και δοκιμαστή και το 2016 πήγε στη Renault Sport όπου του δώσανε και πάλι θέση κανονικού οδηγού. Φέτος (2017) βρίσκεται στη Haas Formula 1 όπου πήρε τη θέση του Μεξικανού Εστέμπαν Γκουτιέρες.
Ιωάννα Γεωργακοπούλου

Η Ιωάννα Γεωργακοπούλου (Πύργος, 1920 - 7 Αυγούστου 2007) ήταν Ελληνίδα τραγουδίστρια του ρεμπέτικου.

Γεννήθηκε στον Πύργο Ηλείας το 1920. Μετά τον θάνατο του πατέρα της, η οικογένειά της μετακόμισε στην Αθήνα. Συμμετείχε στη χορωδία της ενορίας του Αγίου Παύλου, όπου την ανακάλυψε η τραγουδίστρια Αγγέλα Λυκιαρδοπούλου, μούσα του Αττίκ. Με τη βοήθεια του συνθέτη Γιάννη Βέλλα, ηχογράφησε το πρώτο της τραγούδι. Απο τα 18 της συνεργαζόταν με την Columbia, όπου συνεργάστηκε για πρώτη φορά με τον Βασίλη Τσιτσάνη. Σημαντική είναι και η συνεργασία της με τον Γιώργο Μητσάκη και τον Μανώλη Χιώτη.
Η συνεργασία της με τον Τσιτσάνη, τελείωσε το 1949, λόγω της αντικατάστασής της στο πάλκο του από τη Μαρίκα Νίνου.

Έγραψε περισσότερα από 50 τραγούδια με σημαντικότερο το "Τρελέ τσιγγάνε".

Η Ιωάννα Γεωργακοπούλου πέθανε το 2007, στα 87 της χρόνια.
Κατηγορία:Ρεμπέτες
Άγγελος Κωνσταντιλιέρης

Ο Άγγελος Κωνσταντιλιέρης (πέθανε στις 24 Φεβρουαρίου 1964) ήταν Έλληνας πολιτικός μικρασιατικής καταγωγής.
Λέγκα Κάλτσιο

Η «Εθνική Επαγγελματική Ένωση» (ιταλικά: "Lega Nazionale Professionisti", LNP) ή Λέγκα Κάλτσιο (Lega Calcio), αποτελούσε την οργάνωση η οποία ήταν υπεύθυνη για τη διεξαγωγή των ποιο σημαντικών ποδοσφαιρικών διοργανώσεων για τους συλλόγους στην Ιταλία, από την περιοδο 1946-47 έως και την περίοδο 2009-10. Ιδρύθηκε το 1946 στο Ραπάλο της Γένοβας και είχε ως έδρα το Μιλάνο. Έπαψε να υφίσταται την 1η Ιουλίου του 2010, έπειτα από τη διαίρεση της σε δύο διακριτά όργανα, τη Λέγκα Σέριε Α και τη Λέγκα Σέριε Β.

Η LNP ήταν υπεύθυνη για τη διεξαγωγή των πρωταθλημάτων της Σέριε Α (Serie A) και της Σέριε Β (Serie B), του Κυπέλλου Ιταλίας (Coppa Italia), του Σούπερ Καπ Ιταλίας (Supercoppa Italiana), του Εαρινού Πρωταθλήματος (Campionato Primavera), του Εαρινού Κυπέλλου Ιταλίας (Coppa Italia Primavera) και του Εαρινού Σούπερ Καπ (Supercoppa Primavera).
Νικόλαος Κουπαρούσος

Ο Νικόλαος Κουπαρούσος (1888 - 25 Φεβρουαρίου 1966) ήταν Έλληνας φαρμακοποιός και πολιτικός. Υπηρέτησε ως βουλευτής Κοζάνης.
Μιχαήλ Ευλάμπιος

Ο Μιχαήλ Ευλάμπιος (1874 - Φεβρουάριος 1955) ήταν Έλληνας τραπεζίτης και πολιτικός.
Eredivisie CV

thumb|130px|Λογότυπο έως το 2017
Η Eredivisie CV (ECV) είναι «commanditaire vennootschap» (κάτι παρόμοιο με την ετερόρρυθμη εταιρεία, σύμφωνα με το ολλανδικό δίκαιο) και αποτελείται από τις 18 ομάδες που μετέχουν στην Έρεντιφιζι (Eredivisie), την κορυφαία ολλανδική επαγγελματική κατηγορία ποδοσφαίρου.

Η ECV είναι επιφορτισμένη με τη διαχείριση των τηλεοπτικών δικαιωμάτων, όπως και τις συμφωνίες όσον αφορά τις χορηγίες του πρωταθλήματος. Στις 8 Αυγούστου του 2012 δόθηκε στη δημοσιότητα η είδηση ότι ο αμερικανικής καταγωγής Αυστραλός μεγιστάνας Ρούπερτ Μέρντοχ είχε εξασφαλίσει τα δικαιώματα του Ολλανδικού Πρωταθλήματος (Eredivisie) για 12 χρόνια έναντι ενός δις ευρώ, αρχής γενομένης από την περίοδο 2013-14. Αυτό σημαίνει ότι όλα τα αθλητικά σωματεία του Ολλανδικού Πρωταθλήματος θα κερδίζουν πάνω από 4 εκατομμύρια ευρώ ετησίως καθ' όλη τη διάρκεια της σύμβασης.
Κωνσταντίνος Βερροιόπουλος

Ο Κωνσταντίνος Βερροιόπουλος (17 Φεβρουαρίου 1893 - 9 Ιανουαρίου 1975), του Παναγιώτη, ήταν Έλληνας πολιτικός.
Ουκρανική Πρέμιερ-λίχα

Η Ένωση ποδοσφαιρικών συλλόγων της Ουκρανίας «Πρέμιερ-λίχα» (ουκρανικά: Об'єднання професіональних футбольних клубів України «Прем'єр-ліга», УПЛ), γνωστή και ως Ουκρανική Πρέμιερ-λίχα (Українська Прем'єр-ліга) αποτελεί οργάνωση που είναι υπεύθυνη για τη διεξαγωγή του πρωταθλήματος ποδοσφαίρου της ανώτατης κατηγορίας της Ουκρανίας, της Πρέμιερ-λίχα (Прем'єр-ліга), όπως και του Σούπερ Καπ Ουκρανίας (Суперкубок України).

Ο όρος Πρέμιερ-λίχα (Прем'єр-ліга) αντικατέστησε την προηγούμενη ονομασία του ανώτατου πρωταθλήματος της Ουκρανίας, η οποία ήταν «βίστσα λίχα» (вища ліга) και χρησιμοποιήθηκε το διάστημα 1992–2008.